විදෙස් රැකියාවල නියුක්තව සිට නැවත මවු රටට පැමිණෙන කාන්තාවන් සතු දේපළ කොල්ලකෑමේ යෙදෙන එක්තරා කල්ලියක් පිළිබඳ පසුගිය කාලය පුරා දඹුල්ල ආශ්‍රිත පෙදෙස්හි සිදු වූ සිදුවීම්වලින් අනාවරණය වෙයි.එවැනි එක් සිදුවීමක් ඉකුත් සෙනසුරාදා සීගිරිය නව නගරයට නුදුරු ස්ථානයකදී සිදුවී ඇත.‍මේ සම්බන්ධයෙන් විසිහැවිරිදි උදුමා ලෙබ්බේ නමැත්තා පැවැසුවේ මෙසේය.සෞදි අරාබියේ සිට පැමිණෙන ලොකු අම්මා ගෙනඒමට පසුගිය සිකුරාදා මම කොළඹ ගොස් එහි එදින රාත්‍රී නතරවී පසුදා එනම් සෙනසුරාදා කටුනායක ගුවන් තොටුපොළට ගොස් ලොකුඅම්මා සමඟ මම පිටකොටුව බස්නැවතුම් පොළට ආවා.එහි මූතුර් බසය එනතුරු අප සිටිනවිට අප ළඟට පැමිණි අයෙක් සුහඳව අපට කතාකර ඔවුන් ද වෑන් එකෙන් මූතුර් යන බැවින් අපට ද යන්ට පුළුවන් කීවා.